CELEX: 32018D0419
Language: lt
Date: 2018-03-16 00:00:00
Title: 2018 m. kovo 16 d. Komisijos įgyvendinimo sprendimas (ES) 2018/419 dėl tam tikrų apsaugos priemonių, susijusių su afrikiniu kiaulių maru Rumunijoje (pranešta dokumentu Nr. C(2018) 1707) (Tekstas svarbus EEE. )

19.3.2018   
            
            
               LT
            
            
               Europos Sąjungos oficialusis leidinys
            
            
               L 75/38
            
         KOMISIJOS ĮGYVENDINIMO SPRENDIMAS (ES) 2018/419
   2018 m. kovo 16 d.
   dėl tam tikrų apsaugos priemonių, susijusių su afrikiniu kiaulių maru Rumunijoje
   
      
         (pranešta dokumentu Nr. C(2018) 1707)
      
   
   (Tekstas autentiškas tik rumunų kalba)
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1989 m. gruodžio 11 d. Tarybos direktyvą 89/662/EEB dėl veterinarinių patikrinimų, taikomų Bendrijos vidaus prekyboje, siekiant sukurti vidaus rinką (1), ypač į jos 9 straipsnio 4 dalį,
   atsižvelgdama į 1990 m. birželio 26 d. Tarybos direktyvą 90/425/EEB dėl Bendrijos vidaus prekyboje tam tikrais gyvūnais ir produktais taikomų veterinarinių ir zootechninių patikrinimų, siekiant užbaigti vidaus rinkos kūrimą (2), ypač į jos 10 straipsnio 4 dalį,
   kadangi:
   
               (1)
            
            
               afrikinis kiaulių maras – užkrečiama virusinė naminių ir laukinių kiaulių liga, galinti turėti didelio poveikio kiaulininkystės ūkio pelningumui ir sutrikdyti Sąjungos vidaus prekybą ir eksportą į trečiąsias šalis;
            
         
               (2)
            
            
               kilus afrikinio kiaulių maro protrūkiui atsiranda pavojus, kad ligos sukėlėjas gali išplisti į kitus kiaulių ūkius ir būti perduotas laukinėms kiaulėms. Todėl prekiaujant gyvomis kiaulėmis arba jų produktais liga gali plisti į kitas valstybes nares ir į trečiąsias šalis;
            
         
               (3)
            
            
               Tarybos direktyvoje 2002/60/EB (3) nustatytos būtinosios afrikinio kiaulių maro kontrolės Sąjungoje priemonės. Direktyvos 2002/60/EB 9 straipsnyje nustatyta, kad kilus šios ligos protrūkiams turi būti nustatomos apsaugos ir priežiūros zonos, kuriose būtų taikomos šios direktyvos 10 ir 11 straipsniuose nustatytos priemonės;
            
         
               (4)
            
            
               po afrikinio kiaulių maro protrūkių Rumunijoje nustačius apsaugos ir priežiūros zonas pagal Direktyvos 2002/60/EB 9 straipsnį, buvo priimtas Komisijos įgyvendinimo Sprendimas (ES) 2018/86 (4);
            
         
               (5)
            
            
               po Įgyvendinimo Sprendimo (ES) 2018/86 priėmimo Rumunija pranešė Komisijai apie naują afrikinio kiaulių maro protrūkį nekomerciniame ūkyje. Be to, po naujausio ligos protrūkio Rumunija tinkamai ėmėsi būtinų priemonių pagal Direktyvą 2002/60/EB ir nustatė naujas apsaugos ir priežiūros zonas pagal Direktyvos 2002/60/EB 9 straipsnį;
            
         
               (6)
            
            
               kad būtų išvengta bet kokių nereikalingų Sąjungos vidaus prekybos trikdymų ir trečiųjų šalių sudaromų nepagrįstų prekybos kliūčių, būtina bendradarbiaujant su Rumunija Sąjungos lygmeniu aprašyti teritorijas, kurios šioje valstybėje narėje dėl afrikinio kiaulių maro yra nustatytos kaip apsaugos ir priežiūros zonos;
            
         
               (7)
            
            
               todėl šio sprendimo priede turėtų būti nurodytos teritorijos, dabar nustatytos kaip apsaugos ir priežiūros zonos Rumunijoje, ir turėtų būti nustatyta šio skirstymo į regionus trukmė;
            
         
               (8)
            
            
               be to, Įgyvendinimo sprendimas (ES) 2018/86 turėtų būti panaikintas ir pakeistas šiuo sprendimu, kad būtų atsižvelgta į naujausią dėl šios ligos susidariusią padėtį Rumunijoje;
            
         
               (9)
            
            
               šiame sprendime nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Rumunija užtikrina, kad apsaugos ir priežiūros zonos, nustatytos pagal Direktyvos 2002/60/EB 9 straipsnį, apimtų bent tas teritorijas, kurios šio sprendimo priede nurodytos kaip apsaugos ir priežiūros zonos.
   2 straipsnis
   Įgyvendinimo sprendimas (ES) 2018/86 panaikinamas.
   3 straipsnis
   Šis sprendimas taikomas iki 2018 m. birželio 30 d.
   4 straipsnis
   Šis sprendimas skirtas Rumunijai.
   
      Priimta Briuselyje 2018 m. kovo 16 d.
      
         
            Komisijos vardu
         
         Vytenis ANDRIUKAITIS
         
            Komisijos narys
         
      
   
   
      (1)  OL L 395, 1989 12 30, p. 13.
   
      (2)  OL L 224, 1990 8 18, p. 29.
   
      (3)  2002 m. birželio 27 d. Tarybos direktyva 2002/60/EB, nustatanti konkrečias nuostatas dėl afrikinio kiaulių maro kontrolės ir iš dalies pakeičianti Direktyvos 92/119/EEB nuostatas dėl Tešeno ligos ir afrikinio kiaulių maro (OL L 192, 2002 7 20, p. 27).
   
      (4)  2018 m. sausio 19 d. Komisijos įgyvendinimo sprendimas (ES) 2018/86 dėl tam tikrų apsaugos priemonių, susijusių su afrikiniu kiaulių maru Rumunijoje (OL L 16, 2018 1 20, p. 13).
   
      PRIEDAS
      
                  Rumunija
               
               
                  1 straipsnyje nurodytos teritorijos
               
               
                  Taikymo data (iki)
               
            
                  Apsaugos zona
               
               
                  
                     Satu Mare apskritis, šios vietovės:
                  
                               
                           
                           
                              Nisipeni vietovė, Lazuri komuna,
                           
                        
                               
                           
                           
                              Bercu vietovė, Lazuri komuna,
                           
                        
                               
                           
                           
                              Bercu Nou vietovė, Micula komuna,
                           
                        
                               
                           
                           
                              Micula vietovė, Micula komuna,
                           
                        
                               
                           
                           
                              MiculaNoua vietovė, Micula komuna.
                           
                        
               
                  2018 m. birželio 30 d.
               
            
                  Priežiūros zona
               
               
                  
                     Satu Mare apskritis, šios vietovės:
                  
                               
                           
                           
                              Cidreag vietovė, Halmeu komuna
                           
                        
                               
                           
                           
                              Porumbesti vietovė, Halmeu komuna
                           
                        
                               
                           
                           
                              Halmeu vietovė
                           
                        
                               
                           
                           
                              Dorobolt vietovė, Halmeu komuna
                           
                        
                               
                           
                           
                              Mesteacan vietovė, Halmeu komuna
                           
                        
                               
                           
                           
                              Turulung vietovė, Turulung komuna
                           
                        
                               
                           
                           
                              Draguseni vietovė, Turulung komuna
                           
                        
                               
                           
                           
                              Agris vietovė, Agris komuna
                           
                        
                               
                           
                           
                              Ciuperceni vietovė, Agris komuna
                           
                        
                               
                           
                           
                              Dumbrava vietovė, Livada komuna
                           
                        
                               
                           
                           
                              Vanatoresti vietovė, Odoreu komuna
                           
                        
                               
                           
                           
                              Botiz vietovė, Odoreu komuna
                           
                        
                               
                           
                           
                              Lazuri vietovė, Lazuri komuna
                           
                        
                               
                           
                           
                              Noroieni vietovė, Lazuri komuna
                           
                        
                               
                           
                           
                              Peles vietovė, Lazuri komuna
                           
                        
                               
                           
                           
                              Pelisor vietovė, Lazuri komuna
                           
                        
               
                  2018 m. birželio 30 d.